
ZAPISNIK
4. seje komisije RZS za usposabljanje v ribištvu
v tem mandatu

Seja je bila v sredo, 13. novembra  2024, z začetkom ob 16:00 uri v pisarni Ribiške zveze Slovenije v Ljubljani, Tržaška cesta 134.

Prisotni:
- k o m i s i j a:    Bojan LEVAI (predsednik komisije) ter člani: dr. Domen JAKLIČ, Mohor SLATNER, Peter VALIČ, Matija VRTAČNIK.
- vabljeni:	 Renato FIJAVŽ, mag. Igor MILIČIĆ (sekretar RZS).
 
Opravičili:           
- člani komisije:    dr. Miroslav ŽABERL  (predsednik RZS),.
- drugi vabljeni:	   /.

SKLEPČNOST:	Od  petih je bilo prisotnih pet članov komisije. Sestanek je sklepčen.

Predlagan je bil dnevni red:


1. Pregled in obravnava zapisnika in realizacije sklepov 3. seje KUR.
2. Poročilo o opravljenih usposabljanjih v letu 2024.
3. Predlog terminov višjih oblik izobraževanj  za leto 2025.
4. Predlog za dodatnega člana komisije - Renato Fijavž.
5. Razno.

Dnevni red sestanka je bil sprejet soglasno.  

AD 1

Pregled in obravnava zapisnika in realizacije sklepov 3. seje KUR.

Povzetek: predsednik komisije Bojan Levai je podal povzetek vsebine pretekle seje komisije in poročilo, da so bili vsi sklepi te seje realizirani. Povedal je tudi da za naslednjo korespondenčno sejo pripravlja predloge sprememb in dopolnitev Pravilnika o usposabljanjih. 

Sprejeta sta bila:
Sklep 1: komisija potrjuje zapisnik 3. seje komisije s poročilom o realizaciji sklepov.  
Sklep 2: komisija na koresp. seji odloči o predlogih sprememb in dopolnitev Pravilnika RZS o usposabljanjih. 

AD 2

Poročilo o opravljenih usposabljanjih v letu 2024.

Povzetek: člani komisije so v gradivu prejeli tabelarni prikaz trenutne realizacije osnovnih in višjih oblik usposabljanj. Vsa usposabljanja še niso zaključena, potrebno je izvesti še usposabljanje za ribiške inštruktorje. Komisija bo končno poročilo obravnavala v začetku naslednjega leta oz. pred pripravo gradiva za letno poročilo RZS na skupščini. 
Sprejet je bil
Sklep 3: komisija se je seznanila z delnim poročilom  o opravljenih usposabljanjih v letu 2024 in ga potrjuje.   
Sklep 4: usposabljanje za ribiške inštruktorje se izvede 14. 12. 2024. 

AD 3

Predlog terminov višjih oblik izobraževanj  za leto 2025.
Povzetek: član komisije Mohor Slatner je bil zadolžen za pripravo osnutka časovnice izvedbe višjih oblik usposabljanj. B. Levai izpostavi prošnjo strokovne službe da bo le-ta polno zasedena s pripravami na kongres CIPS 2025, zato bi se del višjih oblike usposabljanj lahko razporedil v sredino leta in jesen.  Pripravil je dva predloga izvedbe usposabljanj za 2025. V razpravi se je postavilo vprašanje primernosti usposabljanja IER spomladi ali jeseni. Razprava je potekala o možnosti združevanja usposabljanj za čuvaje in gospodarje, glede na isto vsebino ob upoštevanju racionalizacije.  

Predlog 1 (vsi glavni spomladi)
	Vrsta izpita
	Datum predavanj
	Datum izpita

	Elektroribolov - osnovno usposabljanje 
	15. in 22. februar 
	1. marec

	Elektroribolov – obnovitveni
	oktober/november
	

	Ribiški čuvaj – osnovno
	8. in 15. marec
	29. marec

	Čuvaji – obnovitveni
	17. maj
	

	Gospodarji
	25. januar. in 1. februar
	22. februar

	Gospodarji – obnovitveni 
	24. marec
	

	Mentorji mladih ribičev
	oktober/november
	

	Inštruktorji za izvajanje RI
	?
	

	Sodniki LRP
	?
	

	Športni delavec
	?
	



Predlog 2 (EL sept; brez feb?)
	Vrsta izpita
	Datum predavanj
	Datum izpita

	Elektroribolov - osnovno usposabljanje 
	oktober/november
	

	Elektroribolov – obnovitveni
	oktober/november
	

	Ribiški čuvaj – osnovno
	1. in 15. marec
	29. marec

	Čuvaji – obnovitveni
	24. maj
	

	Gospodarji
	25. januar in 1. februar
	22. februar

	Gospodarji – obnovitveni 
	17. maj
	

	Mentorji mladih ribičev
	oktober/november
	

	Inštruktorji za izvajanje RI
	?
	

	Sodniki LRP
	?
	

	Športni delavec
	?
	



Za usposabljanje vodstev RD je predlagano  izobraževanje o organiziranju in vodenju RD ter finančno poslovanju. Predsednik RZS si želi ponovitve nerealiziranega posveta o ribiških projektih LASR, predavatelj je bil predviden Dušan Jesenšek. Prisotni se strinjajo, da imajo lahko vodstva RD odpor, ker je potrebno voditi natančno dokumentacijo in izpolniti cilje projekta. RD prav tako niso nosilec ampak so partner projekta. Vprašanje za komisijo je možnost ustreznega nadomestila za t. Franca Poliča kot predavatelja za vodstva RD. Glede usposabljanja za ribiče tekmovalce komisija KUR predlaga tekmovalni komisiji, da se TK sama odloči koliko usposabljanj letno potrebujejo. 

Člani komisije so  po razpravi sprejeli:
[bookmark: _Hlk152587488]Sklep 5: komisija potrjuje prvi predlog načrta terminov višjih oblik usposabljanj. Končne datume usposabljanj uskladijo korespondenčno. 
Sklep 6: za vodstva RD se v letu 2025 izvedeta posveta o organiziranju in vodenju RD in o ribiških projektih LASR.

AD 4

Predlog za dodatnega člana komisije - Renato Fijavž.
Povzetek: B. Levai pove razloge za predlog dodatnega člana komisije - potrebno bo nadomestiti Jožeta Trojarja pri izvajanju usposabljanj za IER zaradi nevarnosti poškodb zaradi zdravstvenih težav. Sam Trojar je letos predlagal razmislek o njegovi zamenjavi in se strinja, da je Fijavž najprimernejši kandidat. Renato Fijavž je kot elektrotehnik član izpitnih komisij za elektroribiče. Vsi prisotni se strinjajo, da mora biti prevzem delovnih nalog med Trojarjem in Fijavžem postopen, zato bo Fijavž sodeloval kot pomočnik pri dveh predavanjih IER.  

Sprejet je bil sklep: 
Sklep 8: komisija soglasno potrjuje Renata Fijavža kot člana komisije za usposabljanje in to posreduje UO RZS v končno potrditev.  


AD 5

Razno.

Peter Valič: kot predstavnik RZS je izvedel predstavitev problematike popoplavne sanacije na posvetu RZS v aprilu letos. Način izvedbe sanacije je za ribje habitate škodljiv, prav tako je del sanacij visoka voda že načela. Velik problem predstavlja pozidava obrežnega pasu in to zakonodaja dovoljuje – poziva RZS da to vprašanje sproži pri pristojnih službah. 


Seja se je zaključila ob 17:30 uri. 
Vsi sklepi so bili sprejeti soglasno, razen kjer to ni posebej navedeno. 

Ljubljana, 22. 11.  2024.


Zabeležil:	Predsednik komisije:
mag. Igor MILIČIĆ	Bojan LEVAI
	

OPOMBA:	Sekretar RZS objavi zapisnik na spletnih straneh zveze po njegovi verifikaciji na seji UO.
Po verifikaciji na seji UO RZS sekretar RZS objavi zapisnik na spletni strani RZS.

